Hvor er det bedste internet?
Hvor man får det bedste internet, er en subjektiv vurdering fra person til person. Hvilket internet der er det bedste, afhænger nemlig af de faktorer, som den enkelte person prioriterer højest. De forskellige faktorer kan for eksempel være pris, hastighed og stabilitet.
Dog har virksomheden Loyalty Group, som laver analyser af kundeloyalitet, foretaget en undersøgelse over tilfredsheden blandt kunderne hos de forskellige internetudbydere i 2022. I den forbindelse vurderede kunderne, hvor tilfredse de er med stabiliteten og hastigheden af internettet. I undersøgelsen scorede Waoo den højeste samlede score, mens Fullrate og Altibox fulgte efter på henholdsvis anden- og tredjepladsen.